Wanneer Jesus sy dissipels voorberei op Sy terugkeer na die Vader toe, gee Hy Sy vrede vir hulle. Hy sê ook dat Hy die wêreld oorwin het, en ons daarom kan moed hou! (Joh 16:33)
Jesus het die wêreld oorwin. Hy het die wêreld se vermoeë om ons skade te berokken, oorwin met Sy eie lewe. Wat gelyk het na ‘n geweldige verlies, in wêreldse terme, was die grootste oorwinning in die geskiedenis van die mensdom! Hy bied dus vir my en jou dieselfde geleentheid – ‘n lewe wat gefokus is op geestelike realiteit, bewus is van die ewigheid, en reeds afstand gedoen het van aardse dinge. Iemand wat met die ewigheid is sy hart leef en aardse rykdom en aansien afgelê het, kan nie veel skade ly op aarde nie. Daar kan pyn en hartseer wees, maar daars ewige hoop in God.
Ek glo dat 2015 ‘n jaar is waarin God sy genade en guns oor jou lewe wil bekend maak! Sy vrede is jou deel, en die vyand sal alles doen om jou vrede te steel, sodat jy alles verloor wat God aan jou gegee het.